Bounty

Bounty oli Briti kaubalaev, mille kuninglik merevägi ostis 1787. aastal botaanika-alase missiooni jaoks. 

Laev saadeti kapten William Blighi juhtimisel Vaikse ookeani lõunaossa, et hankida leivapuutaimi ja transportida need Briti Lääne-Indiasse. Missiooni ei täidetud, sest 1789. aastal toimus laeval mäss, mida juhtis vanemtüürimees Fletcher Christian. Mäss oli edukas ja veretu ning kapten Bligh ja talle lojaalseks jäänud meremehed jäeti paadiga merele.

Mässulised põletasid Bounty 1790. aastal Vaikse ookeani lõunaosas Pitcairni saarel.

Viited

Kategooria:Suurbritannia sõjalaevad